Skaisgiriai (Bolšakovas)

Skaisgiriai (vok. Groß Skaisgirren, nuo 1938 m. Kreuzingen, nuo 1946 m. Bolšakovas, rus. Большаково) – gyvenvietė Kaliningrado srities šiaurinėje dalyje, Slavsko rajone, 18 km į pietus nuo Gastų, 88 km nuo Karaliaučiaus, prie kelio Karaliaučius–Tilžė. Nuo 2008 m. birželio 30 d. Bolšakovo kaimo gyvenvietės centras. Istorija Nadruvos žemės kaimo pavadinimas lietuviškos kilmės. Viena iš kryžiuočių nakvynės vietų pakeliui iš Karaliaučiaus į Ragainę. Kaimas minimas nuo 1583 m., parapija įkurta 1693 m., prie jos įkurta ir mokykla. XIX a. pabaigoje nutiestas Tilžės–Karaliaučiaus geležinkelis, 1891 m. pastatyta Skaisgirių geležinkelio stotis. Bažnytkaimis garsėjo turgumis, kur prekiauta arkliais, kiaulėmis, javais, vaisiais, daržovėmis, sviestu, uogomis. Sovietmečiu bažnyčioje įkurta kino salė. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Lankos apskrities kaimas. 1947–1963 m. Bolšakovo rajono, 1963–2008 m. Bolšakovo apylinkės (Большаковский cовет) centras. Gyventojai Apylinkė Apylinkės teritorijoje buvo šios gyvenvietės: Šaltiniai Nuorodos Groß_Skaisgirren (Wiki.genealogy.net) Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228. Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976. Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.